**Записник бр.27**

Од одржаната 27ма редовна седница на Советот на Општина Зрновци на ден 07.07.2023година во просториите на општина Зрновци со почетокот од 10.30часот. На седницата беа присутни 9 советници, Претседателот на Советот, Градоначалникот, Секретарот и записничар.

За работата на седницата Претседателот на Советот на општина Зрновци го предложи следниот дневен ред:

**Дневен Ред:**

1. Усвојување на записникот од 26та редовна седница
2. Предлог Одлука за утврдување на цените и начинот на бесплатен превоз на учениците во основното образование на подрачјето на општина Зрновци
3. Предлог Одлука за давање согласност на Годишниот план за вработување на ОУ „Синиша Стоилов“ Зрновци 2023/2024година
4. Предлог- Одлука за финансирање на Турнирот во мал фудбал Илинденски спортски игри во висина до 30.000,00денари.
5. Предлог- Одлука за давање согласност на Правилникот за систематизација на работните места на КЈП„Водна Кула“ Зрновци
6. Предлог- Одлука за одредување катастерски парцели за депонирање на земјени работи и шут при реализација на проектите и тоа:

- На Катастерска парцела бр. 1537 КО Зрновци ќе се депонира земјени работи и шут при реализација на проектите- изградба на локален пат Стар Штипски пат – Друмот Мородвис, ул.„Филе Ристов“, ул. „Никола Карев“ и кружниот ток помеѓу овие две улици во Зрновци

- На катастерска парцела бр. 1716 КО Мородвис ќе се депонира земјени работи и шут при реализација на проектот с.Мородвис- Селски гробишта

- На катастерска парцела бр. 1329 КО Видовиште ќе се депонира земјени работи и шут при реализација на проектот Оризни гумна- Друмот

1. Предлог- Одлука за поставување на пешачки мост на река Зрновка во непосредна близина на ОУ „Синиша Стоилов“ во Зрновци
2. Предлог-Одлука за изградба на таложник и каптажа за механичко пречистување на водата во с.Видовиште во износ до 30.000денари за набавка на опрема
3. Одлука за обезбедување на средства за расчистување на земјени работи на улица „Тодор Арсов“ после изградбата на потпорниот ѕид во износ до 10.000 денари
4. Одлука за обезбедување на средства за екскурзија за членовите на Фолклорен ансамбал „Љупчо Сантов“, играорна група Зрновци во износ до 60.000денари

**11.** Одлука за обезбедување средства за лицето Ванчо Јованов за претрпена штета во елементарна непогода-пожар

**12.** Разно

- Дополнување на Дневен Ред:

. - Предлог-Одлука за изградба на таложник и каптажа за механичко пречистување на водата во с.Видовиште во износ до 30.000денари за набавка на опрема

- Одлука за обезбедување на средства за расчистување на земјени работи на улица „Тодор Арсов“ после изградбата на потпорниот ѕид во износ до 10.000 денари

**-** Одлука за обезбедување на средства за екскурзија за членовите на Фолклорен ансамбал „Љупчо Сантов“, играорна група Зрновци во износ до 60.000денари

**-** Одлука за обезбедување средства за лицето Ванчо Јованов за претрпена штета во елементарна непогода-пожар

**Тек на седницата:**

По читањето на Предлог дневниот ред на седницата, Претседателот на Советот Господинот Виктор Анакиев по иницијатива на Градоначалникот,

Дневниот ред е надополнет со уште четири точки, и како таков е ставен на гласање. Гласаа 9 советници ЗА , со што е констатирано дека Предлог дневниот ред е усвоен.

**1.** Усвојување на записникот од 26та редовна седница

- Претседателот на Советот отвори дискусија по првата точка. Претседателот на советот господинот Виктор Анакиев ги праша советниците дали имаат забелешка по записникот од 26-та седница на Советот и бидејки никој не се јави за збор истиот е ставен на гласање. Гласаа 9 советници со 9гласа ЗА, констатирано е дека записникот е усвоен.

**2.** Предлог Одлука за утврдување на цените и начинот на бесплатен превоз на учениците во основното образование на подрачјето на општина Зрновци

-Претседателот на Советот Виктор Анакиев отвори дискусија по втората точка.

По оваа точка за збор се јави објаснување даде секретарот на општината Методи Николов кој што кажа дека одлуката е иста од минатата година со тоа што оваа одлука ќе биде составен дел на тендерска документација што ќе ја распише училиштето за превоз на учениците.

Претседателот на Советот, господин Виктор Анакиев ги праша присутните советници дали има некој прашање, или забелешка и бидејќи немаше никој пријавен за дискусија Одлуката беше ставена на гласање. Гласаа девет советници со девет гласа ЗА. Беше констатирано дека одлуката е Усвоена.

**3**. Предлог Одлука за давање согласност на Годишниот план за вработување на ОУ „Синиша Стоилов“ Зрновци 2023/2024година

Претседателот на Советот Виктор Анакиев отвори дискусија по третата точка.

По оваа точка збор зеде Советникот Виктор Новков кој што кажа дека според негово мислење неможе да се пушти од училиштето Годишен план за вработување со ставени две нови вработувања а при тоа да нема ниту еден претставник од нив за да ги објасни потребите за тие вработувања. На пример, бројот на учениците се намалува а ние бараме помошно технички персонал едно лице и благајник. За помошно технички персонал во училиштето е веќе преполно според негово мислење и нема простор за уште плус нови вработувања.

-По неговото искажување, одговор даде Градоначалникот на општина Зрновци, господин Борчо Коцев кој што изјави дека досега Благајник во училиштето не е имало. Моментално Секретарот ги обавува сите тие неколку работни места, и како секретар и како благајник, правник, сметководител и јавни набавки и затоа има огромна потреба од вработување за тоа работно место- Благајник, а за помошно технички персонал, конкретно за Хаус мајстор, тоа треба стриктно други институции да одговорат, Министерството за образование да одлучи дали ќе им даде согласност: Ова не е надлежност ниту на Советот на општината ниту пак на Градоначалникот.

-По објаснувањето на Градоначалникот, Претседателот на советот ги праша присутните советници дали има некој друг прашање или забелешка и бидејќи никој друг не се јави за збор. Одлуката беше ставена на усвојување. Гласаа 6советници со 6гласа ЗА, тројца воздржани. Беше констатирано дека одлуката е усвоена.

**4.** Предлог- Одлука за финансирање на Турнирот во мал фудбал Илинденски спортски игри во висина до 30.000,00денари

Претседателот на Советот Виктор Анакиев отвори дискусија по четвртата точка.

-Збор зеде Градоначалникот на општина Зрновци, господин Борчо Коцев, кој што даде искажување по оваа точка.

Тој изјави дека до пред две години спортски турнири односно натпревар по мал фудбал беше само „Илинденски спортски игри“, ние воведовме уште три нови спортски настани, и можеме да забележиме дека тоа е добро прифатено и од младите, љубителите на спортот и од сите граѓани. Пред некој ден непосредно од објавата за да ги повикаме екипите да се пријавуваат за настанот, констатиравме дека оваа година е Јубилејна, се одржува веќе 10та година по ред. Минатиот турнир одвоивме 30.000денари и другите средства за наградите ги дообезбедивме. Предвидено е за Прва награда сума од 30.000денари, за второ место- награда од 20.000денари и за трето место 10.000денари со тоа што ќе се обезбеди дополнително и медали и пехари за најдобра екипа, голман и играч.

-Претседателот на советот господинот Виктор Анакиев праша дали има некој друг за дисусија и бидејќи никој немаше пријавено, одлуката беше ставена на гласање. Гласаа 9советници со 9гласа ЗА, двајца отсутни. Беше констатирано дека одлуката е усвоена.

**5.** Предлог- Одлука за давање согласност на Правилникот за систематизација на работните места на КЈП„Водна Кула“ Зрновци

Претседателот на Советот Виктор Анакиев отвори претрес по петатта точка. По оваа точка за збор се јави советникот Виктор Новков кој што изјави дека систематизацијата која што име е доставена на електронската пошта потешко може да се провери и да се погледна од причина што неможе да се споредат самите податоци. Наведено е дека има 31 вработен во систематизацијата а за нашето комунално претпријатие е неразбирливо. Целата таа процедура дали ќе се примени тука кај нас останува да видиме. Прашање е дали таа систематизација само треба да ја имаме ккао хартија заради инспекции и сл. Или ќе се применува.

-По неговото прашање одговор даде Градоначалникот, Борчо Коцев кој што објасни дека КЈП „Водна Кула“Зрновци досега е имало некаква сисмеатизација. Таа систематизација не е била ниту спроведена во системот, и на еден начин од правна гледна точка не е исправно, за прв пат во комуналното јавно претпријатие се изготвува систематизација. Таа систематизација содржи три документи:

- Функционална анализа

- правилник за систематизација

- внатрешна организација

Сите тие работни места кои се предвидени во таа систематизација се согласно правилниците за работни места. Немора да значи дека во таа систематизација работните места што ги спомнавме дека некогаш ќе бидат пополнети, но мора да се стави на хартија.

Претседателот на советот праша дали има некој друг за збор и бидејќи Никој од присутните немаше пријавен за дискусија по оваа точка, одлуката беше ставена на усвојување.Гласаа 9советници со 9гласа ЗА,.

Беше констатирано дека одлуката е усвоена.

**6.** Предлог- Одлука за одредување катастерски парцели за депонирање на земјени работи и шут при реализација на проектите и тоа:

- На Катастерска парцела бр. 1537 КО Зрновци ќе се депонира земјени работи и шут при реализација на проектите- изградба на локален пат Стар Штипски пат – Друмот Мородвис, ул.„Филе Ристов“, ул. „Никола Карев“ и кружниот ток помеѓу овие две улици во Зрновци

- На катастерска парцела бр. 1716 КО Мородвис ќе се депонира земјени работи и шут при реализација на проектот с.Мородвис- Селски гробишта

- На катастерска парцела бр. 1329 КО Видовиште ќе се депонира земјени работи и шут при реализација на проектот Оризни гумна- Друмот

Претседателот на Советот на општината, Виктор Анакиев отвори дискусија по шестата точка. По оваа точка збор зеде Градоначалникот кој што даде објаснување.

Тој изјави дека согласно програмата за изградба на локални патишта и улици по кои ќе се спроведе со средства од Светска банка, постапката преку Министерство за Транспорт и Врски до 26јуни беше јавниот повик за аплицирање на правни лица за изградба. Во Зрновци за прв пат ќе се реализира наеднаш асфалтирање од 30милиони денари.Ако општина Зрновци на годишно ниво добива по основ од државата за асфалтирање од ЈП Македонија по 1.460.000денари, овој пат ние сега ќе асфалтираме за 30милиона денари. И тоа улиците„Никола Карев“, „Филе Ристов“, со целиот кружен тек, штипски пат, Друмот и беше предвидено с. Мородвис- гробиште.

Времетраењето на Јавниот повик е околу месец ипол дена, значи некаде до 15август веќе треба да се знае кој правно лице е изберено за извршување на работите, целата таа постапка ја води Министерството за транспорт и врски. До 20ти август ќе бидат потпишани тие договори и треба да очекуваме секој ден да бидат воведени за работа. Во месец септември во општина Зрновци ќе почне на терен со реализација на сите овие проекти што се предвидени.

По искажувањето на Градоначалникот, Претседателот на советот праша дали има некој друг за збор бидејќи Никој од присутните не се јави за збор по оваа точка Одлуката беше ставена на усвојување .

Гласаа сите 9советници со 9гласа ЗА. Констатирано е дека Одлуката е усвоена

**7.** Предлог- Одлука за поставување на пешачки мост на река Зрновка во непосредна близина на ОУ „Синиша Стоилов“ во Зрновци

Претседателот на Советот, Виктор Анакиев отвори дискусија по седмата точка. Збор зеде Градоначалникот, кој што изјави дека и во предизборната програма и повеќе пати се има разговарано за реконструкција на веќе постоечкиот пешачки мост. Неможеме ние да го бутнеме, блокираме или целосно затвореме мостот заради извршување на градежни активност а притоа на децата и учениците да им го скратеме правото на движење. Најадекватната местоположба за поставување и монтажа на пешачки мост е во близина на училиштето таму од двете старни се на исто ниво со кејските ѕидови. Мостот ќе биде монтажен, од железна конструкција и материјали. Септември месец ќе се започне со реконстукција на постоечкиот мост а меѓувремено ќе се изработуваат проекти за изградба на монтажа на три платформи на речното корито во централното јадро на Зрновци, кој што Платформи ќе претставуваат и туристичка атракција и урбано разубавување на општина Зрновци. А со одлука на општина, градоначалник, и на совет ќе се види и понатаму за опција за комерцијална употреба на тие платформи.

Претседателот на Советот, Виктор Анакиев, Ги праша присутните дали има некој некаква забелешка или прашање во врска со точката, и бидејќи немаше никој пријавен за дискусија одлуката беше ставена на усвојување. Гласаа девет советници со девет гласа ЗА. Беше констатирано дека Одлуката е усвоена.

**8.** Предлог-Одлука за изградба на таложник и каптажа за механичко пречистување на водата во с.Видовиште во износ до 30.000денари за набавка на опрема

Претседателот на советот, Виктор Анакиев отвори дискусија по осмата точка.

-Збор зеде Градоначалникот Борчо Коцев кој изјави дека со одлука која беше донесена на Совет, во с.Видовиште беше започнато со поставување на нов доводен цевковод Ф125 во правец од зафат на Видовишка река до постоечкиот резервоар. По истиот принцип како што ја градиме каптажата во с.Мородвис за механичко пречистување за да луѓето таму немаат проблем со заматувањето на водата предвидено е изградба на таложници со инсталација на тие водоводни елементи кои што имаат улога за механичко пречистување на водата. Елементите што се набавувани за во с.Мородвис се некаде околу 25.000денари. Градежните работи се извршуваат согласно договор за ангажирање на правно лице. за градежни машини, месок, цемент и други градежни материјали исто така ќе се набават согласно договор за градежните материјали. Работната рака дел ќе работат вработените од КЈП Водна Кула, а за мајсторските работи ќе биде ангажирано лице по основ на договор.

По искажувањето на Градоначалникот, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .

Гласаа сите 9советници со 9гласа ЗА. Констатирано е дека Одлуката е усвоена

**9.** Одлука за обезбедување на средства за расчистување на земјени работи на улица „Тодор Арсов“ после изградбата на потпорниот ѕид во износ до 10.000 денари

Претседателот на Советот Виктор Анакиев отвори дискусија по деветата точка.

-По оваа точка Збор зеде Градоначалникот на општина Зрновци Борчо Коцев,кој што даде кратко образложение.

Тој изјави дека во самата Јавна набавка кога е спроведена испуштена е ставката- Земјени работи. Правното лице што го гради потпорниот ѕид немаше обврска после завршената работа да исчисти.

Досега тоа требаше да биде завршено. Правното лице кое што е сега ангажирано за расчистувањето еден ден работат со багери, друг ден со други машини и не се усогласија до сега да работат заеднички истовремено, тоа е причината што досега се имаат забавено. Но во најбрзо време ќе биде завршено.

По искажувањето на градоначалникот,Претседателот на советот, господин Виктор Анакиев праша дали има некој друг за збор и бидејќи никој не се јави за дискусија одлуката беше ставена за усвојување. Гласаа 9‘советници со 9 Гласа ЗА. Констатирано е дека одлуката е усвоена.

. .

**10.**  Одлука за обезбедување на средства за екскурзија за членовите на Фолклорен ансамбал „Љупчо Сантов“, играорна група Зрновци во износ до 60.000денари

Претседателот на Советот Виктор Анакиев отвори дискусија по десетата точка.

- По читање на точката Претседателот на советот, господин Виктор Анакиев, го прочита и барањето кое што беше доставено од Фолклорниот ансамбал непосредно пред седницата. Фолклорниот ансамбал „Љупчо Сантов“ Оризари, Зрновци, играорна група Зрновци, бара финансиска поддршка во износ до 60.000денари за потрбите, патни и други трошоци на ансамблот за еднодневна прошетка и капење во Грција на сите членови на ансамблот кои имаат валидна патна исправа.Средствата да бидат преведени на одредена жиро сметка.

Претседателот на Советот исјави дека тоа се членови на ансамблот што веќе неколку години по ред не претставуваат ккао општина на меѓународно ниво, така да тие деца навистина заслужуваат да им се организира една ваква екскурзија.

* По искажувањето на Претседателот на Советот, Градоначалникот Борчо Коцев се јави за збор и даде кратко образложение.

Тој изјави дека уште пред неколку месеци беше разговарано и ветено дека на тие деца од Фолклорниот ансамбал ќе им одобриме и овозможиме една ваква прошетка. Во комуникација со претседателот на Фолк.Ансамбал изберено е да се изврши еднодневна екскурзија до Грција. Известени се да достават профактура од туристичка агенција или превозник. На сите нам ни е добро познато дека едно патување до Грција изнесува до 1200денари. Запишани се 27дечиња-членови на играорната група во списокот за патување и плус да им ги покриеме трошоците за тој ден, сметаме дека до 60.000денари е некоја разумна сума за организирање на една ваква ексурзија која би им ги покрила трошоците.

По искажувањето на Градоначалникот, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .Гласаа 9советници со 9гласа ЗА. Констатирано е дека Одлуката е усвоена

**11.**  Одлука за обезбедување средства за лицето Ванчо Јованов за претрпена штета во елементарна непогода-пожар

-Претседателот на Советот, господин Виктор Анакиев отвори дискусија по единаесетата точка.

Тој на кратко го прочита Барањето на лицето Ванчо Јованов кој што бара да му се одобри еднократна финансиска помош, односно покривање на трошоци од опожарување кое што се случи во неговиот дом. По овој основ и по правилникот, Советот на општината како максимален износ што може да го одобри е парична еднократна помош во износ од 5.000денари.

По читањето на Барањето од лицето Ванчо Јованов,Претседателот на Советот праша дали има некој друг за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 9советници со 9гласа ЗА. Констатирано е дека Одлуката е усвоена.

**12.** -Разно

Претседателот на Советот Виктор Анакиев отвори дискусија по точка Разно.

- По оваа точка Прашање постави советникот Виктор Новков, во врска со исплатата на средства за паричната награда од 5.000денари за најдобрите 4 прворангирани ученици на генерацијата.

- По неговото прашање одговор даде Градоначалникот, Борчо Коцев кој што изјави дека во самата честитка, благодарница беше наведено дека треба да се достави лична карта и трансакциска сметка од самиот ученик или од родител и веднаш при доставување на потребните податоци средствата ќе бидат преведени на дадената сметка .

- Претседателот на Советот, Виктор Анакиев ги праша присутните советници дали има некој друг прашање под точка Разно и бидејќи немаше пријавено за збор, беше Констатирано дека предлог Дневниот ред е исцрпен и седницата беше затворена.

Седницата заврши во 11.40 часот

Записничар: Совет на Општина Зрновци

Емилија Спанчевска Претседател

Виктор Анакиев